അപേക്ഷിക്കേണ്ടവരല്ല പൊതുജനം ജനത്തിനാണ് പരമാധികാരം സര്ക്കാര് സംവിധാനങ്ങള് ആര്ക്കു വേണ്ടിയാണ്. പൊതുജനങ്ങള്ക്കുവേണ്ടി. പൊതുജനങ്ങള്ക്കായി സേവനം ചെയ്യുന്നവരാണ് സര്ക്കാര് ജീവനക്കാര്. അതിന് നല്കുന്ന കൂലിയാണ് ഖജനാവില് നിന്ന് അവര്ക്ക് നല്കുന്ന ശമ്ബളം. അല്ലാതെ പൊതുജനം സര്ക്കാര് ജീവനക്കാരുടെ മുന്നില് കേണപേക്ഷിക്കേണ്ട കാര്യമില്ല എന്ന തിരിച്ചറിവ് ജനത്തിനും സര്ക്കാര് ജീവനക്കാര്ക്കും ഉണ്ടാകേണ്ട സമയം അതിക്രമിച്ചിരിക്കുന്നു. എന്നാല് വിപ്ലവകരമായ മാറ്റം വരുത്തിയിരിക്കുകയാണ് പാലക്കാട് മാത്തൂര് പഞ്ചായത്ത് ഇക്കാര്യത്തില്. ജനാധിപത്യത്തില് ജനങ്ങള്ക്കാണ് പരമാധികാരം എന്ന് വ്യക്തമാക്കി പാലക്കാട് മാത്തൂര് പഞ്ചായത്തിന്റെ വിപ്ലവകരമായ തീരുമാനം. മാത്തൂര് ഗ്രാമ പഞ്ചായത്ത് ഓഫീസിലെ ജീവനക്കാരെയും ഭരണ സമിതി അംഗങ്ങളെയും സര്, മാഡം എന്ന് വിളിക്കുന്നത് ഒഴിവാക്കി ഭരണ സമിതി. ഓഗസ്റ്റ് 31 ന് ചേര്ന്ന ഭരണ സമിതി യോഗത്തിലാണ് സുപ്രധാനമായ തീരുമാനം. മാത്തൂര് പഞ്ചായത്തില് നിന്നും ജനങ്ങള്ക്ക് ലഭിക്കേണ്ട സേവനങ്ങള് ലഭിക്കുന്നതിനായി അപേക്ഷിക്കുന്നു അഭ്യര്ത്ഥിക്കുന്നു എന്നീ പദങ്ങള് ഒഴിവാക്കുന്നതിനും ഭരണ സമിതി തീരുമാനിച്ചിട്ടുണ്ട്. അപേക്ഷിക്കുന്നതിന് പകരം പകരം അവകാശപ്പെടുന്നു താത്പര്യപ്പെടുന്നു എന്ന് എഴുതാവുന്നതാണ് എന്നും പഞ്ചായത്ത് അധികൃതര് വ്യക്തമാക്കുന്നു. ഇത്തരത്തിലുള്ള വാക്കുകള് ഉപയോഗിക്കാത്തതിന്റെ പേരില് സേവനങ്ങള് തടയപ്പെട്ടാല് പൊതു ജനങ്ങള്ക്ക് പ്രസിഡന്റ് സെക്രട്ടറി എന്നിവരോട് പരാതിപ്പെടാമെന്നും അധികൃതര് വ്യക്തമാക്കി. ജനങ്ങളുടെ സേവനങ്ങള്ക്കാണ് ഭരണ സമിതിയും, സര്ക്കാര് സംവിധാനങ്ങളും നില കൊളുന്നത്. അതിന് മുന്നില് ജനങ്ങള് അപേക്ഷിക്കുകയോ, താഴ്ന്ന് നില്ക്കുകയോ വേണ്ടതില്ല. അവര് ലഭിക്കാനുള്ളത് ആനുകൂല്യങ്ങളല്ല അവകാശങ്ങളാണ് എന്ന് വ്യക്തമാക്കിയാണ് മാത്തൂര് പഞ്ചായത്ത് ഭരണ സമിതി ഇത്തരം ഒരു തീരുമാനം കൈക്കൊണ്ടത് എന്ന് പഞ്ചായത്ത് പ്രസിഡന്റ് പ്രവിത പ്രതികരിച്ചു. ബ്രിട്ടീഷ് ഭരണകാലത്തെ പദപ്രയോഗമാണ് സര്, മാഡം തുടങ്ങിയ അഭിസംബോധന. സ്വാതന്ത്ര്യം കിട്ടി 75 വര്ഷം പിന്നിടുന്ന ഈ കാലത്ത് ഇത്തരം പദങ്ങള് ഉപയോഗിക്കുന്നത് പുനപരിശോധിക്കപ്പെടേണ്ടതാണ് എന്ന ചിന്തയാണ് ഇത്തരമൊരു തീരുമാനത്തിനു പിന്നില്. ജനങ്ങളാണ് ജനാധിപത്യത്തിലെ പരമാധികാരി അതു കൊണ്ടാണ് മാത്തൂര് പഞ്ചായത്ത് ഇത്തരം കൊളോണിയല് അഭിസംബോധനകള് ഉപേക്ഷിക്കാന് തയ്യാറായത്. പഞ്ചായത്ത് ഓഫീസിലെത്തുന്ന ഏതൊരു പൗരനും പ്രസിഡന്റ് ഉള്പ്പടെയുള്ള ഭരണസമിതിയെയോ ജീവനക്കാരെയോ ഇനി സര് വിളിക്കേണ്ടതില്ല. പകരം ഉപയോഗിക്കേണ്ട പദം ഔദ്യോഗിക ഭാഷ വകുപ്പിനോട് ആവശ്യപ്പെട്ടിട്ടുണ്ട്. അതു ലഭിക്കുന്നതു വരെ ഉദ്യോഗസ്ഥരുടെ തസ്തികയോ പേരോ വിളിച്ച് അഭിസംബോധന ചെയ്യാവുന്നതാണ്. ഉദ്യോഗസ്ഥരുടെ തസ്തികകളും പേരും എല്ലാ ടേബിളിലും പ്രദര്ശിപ്പിക്കാനുള്ള നടപടി ആരംഭിച്ചിട്ടുണ്ട്. പൊതുജനങ്ങളുടെ അറിവിലേക്ക് തീരുമാനം വ്യക്തമാക്കി ബോര്ഡ് പ്രദര്ശിപ്പിച്ചിട്ടുണ്ട് എന്നും പ്രസിഡന്റ് ഭരണ സമിതി വ്യക്തമാക്കുന്നു. മാത്തൂര് പഞ്ചായത്തിലെ മാത്രമല്ല എല്ലാ പഞ്ചായത്തിലും ഇതേ രീതി പിന്തുടരേണ്ടതാണ്.The post അപേക്ഷിക്കേണ്ടവരല്ല പൊതുജനം ജനത്തിനാണ് പരമാധികാരം first appeared on MalayalamExpressOnline.